
Yn seiliedig ar dystiolaeth o ymchwil a pholisi cyfredol yn ogystal ag ar ddata a gasglwyd o holiadur grŵp, trafodwch yn feirniadol sut y byddech yn cefnogi anghenion grŵp penodol o ddysgwyr mewn modd gynhwysol.  Canolbwyntiwch ar un anhawster dysgu penodol, anabledd neu angen ychwanegol ar gyfer eich trafodaeth.
Defnyddiwch y sgiliau TGCh a ddatblygwyd yn ystod y modwl i gyflwyno eich canfyddiadau.

‘Children need to experience affection, security and encouragement. If these experiences are denied, children can doubt their ability to make relationships or their capacity to learn and deal with life.’ (Lindon, 2012, t. 35)

O fewn yr aseiniad hwn, trafodir pwysigrwydd darparu addysg gyfartal i ddisgyblion o gefndiroedd gwahanol, gan gynnwys y rhai sydd ag anghenion dysgu ychwanegol (ADY). Daw plant dan ofal (PDG) dan yr ymbarél hwn, sef plant sydd wedi bod mewn gofal am dros 24 awr yn eu bywydau. (NSPCC, 2018) O fewn astudiaeth yn 2004, gwelwyd bod 49% o blant dan ofal yng Nghymru. (Cynulliad Cenedlaethol Cymru, 2007). Ym 1998 roedd 2,991 o blant Cymru dan ofal, gyda naid enfawr i  4,784 o blant yn 2006. Dengys hyn felly bod cynnydd o 1,793 o blant dan ofal o fewn wyth mlynedd. Beth felly ydy hyn yn golygu ar gyfer y dyfodol os mae’r rhifau’n parhau i gynyddu? 
Gwelwyd o’r ymchwil a wnaethpwyd, pa strategaethau a dulliau effeithiol a ddefnyddir gan athrawon mewn ysgolion cyfrwng Cymraeg o fewn 3 sir, i ofalu am y disgyblion dan sylw. Mae angen gwella’r strategaethau a ddefnyddir o ystyried dim ond 50% o blant dan sylw gyflawnodd un radd TGAU o gymharu gyda’r 96% o blant yn gyffredinol oedd wedi cyflawni’r graddau. (Cairns a Stanway, 2004, t. 2). Gwelir o’r canfyddiadau diweddarach gan Oakley et al (2018) bod 40% yn unig o PDG sy’n llwyddo i gael swydd ym mhellach yn eu bywydau ac maen nhw bedair gwaith yn fwy tebygol o fod yn rhan o’r system cyfiawnder ieuenctid. 
Mae’n bwysig bod yr athrawon yn gwneud popeth yn eu gallu i gwrdd â’r safon sac S3.1: ‘ymwybyddiaeth glir iawn o’r angen i ddisgyblion ddatblygu a pharatoi’n effeithiol i sicrhau y gwireddir disgwyliadau uchel am gynnydd y disgyblion.’ Hefyd i sicrhau bod y disgyblion yn cyflawni’u holl botensial. 

Er mwyn casglu’r dystiolaeth gynradd, dosbarthwyd holiaduron i athrawon mewn ysgolion o fewn Sir Gaerfyrddin, Abertawe a Chastell- nedd Port Talbot. Atodwyd llythyr mewn e-bost yn gyntaf i esbonio’r anhysbysrwydd tu ôl i’r holiadur trwy ddileu unrhyw enw’r person ac ysgol o fewn yr ymchwil. Cwblhawyd ffurflen foeseg yn gyntaf; Datganwyd byddai’r holl dystiolaeth a gasglwyd yn cael ei chadw’n ddiogel.  

Wrth gynllunio’r holiadur, deallir bod baich gwaith athrawon yn enfawr felly nid oeddem am gymryd gormod o’u hamser. Yn ôl ymchwil Nedushan (2014) ‘the time taken to respond should be less than 20 minutes’. Ar gyfartaledd, cymerodd yr ymatebwyr 18 munud a 15 eiliad i gwblhau’r holiadur, felly roedd nifer y cwestiynau yn addas. Noda Benchmark (2018) ‘Surveys that are short, to the point, and as clear as possible will result in higher and more accurate response rates.’ Gan nad oedd yr holiadur yn fyr iawn, mae’n bosib dadlau nad oedd yr ymatebion yn hollol ddibynadwy sy’n ei wneud yn anoddach i werthuso’r ymchwil. Ond gwelir fod gwybodaeth Chudoba (dyddiad anhysbys) yn ddibynadwy wrth iddo drafod ‘we discovered that respondents take just over a minute to answer the first question in a survey’. Mae’r ymchwil yma yn berthnasol i ganlyniadau’r holiadur gan oedd ugain cwestiwn a chymerodd y mwyafrif o ymatebwyr tua 18 munud i’w cwblhau. Gwelir atodiad 1 ar gyfer yr holiadur. 

Pam dewis plant dan ofal? 
Mae gan bron 1 ym mhob 4 plentyn yng Nghymru anghenion addysgol arbennig, sef 103,599 o ddisgyblion sydd angen cymorth ychwanegol (Evans, 2013). Mae’r dysgwyr yma yn derbyn y cymorth angenrheidiol yn ddyddiol, ond gwelir nad oedd 6,405 o blant yn 2015 dan ofal yng Nghymru wedi derbyn yr addysg neu ofal fwyaf effeithiol iddyn nhw. (Llywodraeth Cynulliad Cymru, 2018) Rheswm posib dros hyn yw’r ffaith bod plant dan ofal bum gwaith yn fwy tebygol o wynebu gwaharddiad o gymharu â'u cyfoedion (Oakley et al, 2018). Mae’n bwysig i ddeall nad yw plant dan ofal wedi’u labeli ag anghenion addysgol arbennig, hyd yn oed pan fod gan 70% ohonynt ryw fath o anghenion ychwanegol (Douglas Silas Solicitors, dyddiad anhysbys). Y rheswm felly y dewiswyd i ymchwilio mewn i’r maes yma yw er mwyn ceisio darganfod y ffordd ymlaen i wella perfformiad y plant dan ofal (PMG) yn yr ysgol a thrwy weddill eu bywydau. Maent yn syrthio mewn i gategori lle cânt eu hanwybyddu neu anghofio. Nid yw pobl yn sylweddoli’r hyn maent wedi profi yn ystod eu bywydau felly dyma’r rheswm dros ddewis i astudio plant dan ofal. 
[image: ]Gwelir yn ffigwr 1 (Oakley et al, 2018) y cynnydd o blant dan ofal yn Lloegr dros ddeng mlynedd. Er bod yr ymchwil yma o Loegr, mae’n debygol fydd y canlyniadau’n debyg iawn yng Nghymru. Gwelir fod nifer y disgyblion dan ofal wedi cynyddu 13,000 gyda thua 73,000 o blant dan ofal erbyn 2017. Ffigwr 1- graff sy’n dangos nifer PDG



Ugain o gwestiynau gafodd eu cynnwys yn yr holiadur oblegid y pwysigrwydd o gasglu digon o dystiolaeth. Gofynnwyd amrywiaeth o gwestiynau agored a chaeedig er mwyn casglu data eang. I ddechrau, yr oedd yn bwysig i sicrhau bod y cwestiynau’n glir fel bod y data’n adlewyrchiad teg o’r sefyllfa ac felly’n addas i’w werthuso. (Benchmark, 2018). Roedd 11 cwestiwn agored wedi cynnwys yn yr holiadur ond nid oedd pob un yn hanfodol i’w hateb. Trwy osod y cwestiynau agored, byddai cyfle i’r ymatebwyr roi eu barn fel bod eu lleisiau’n cael eu clywed ac ymhelaethu os bydden nhw’n dymuno gwneud (DeFranzo, 2014). Ond nodwyd hefyd y gallent gymryd gormod o amser a gallai’r ymatebwyr eu gweld yn anodd meddwl am eu barn bersonol. Creda Copeland (2017) bod cwestiynau caeedig yn ffordd hawdd a chyflym i’r ymatebwyr ateb y cwestiynau. Dywed hefyd nad yw cwestiynau caeedig pob tro yn darparu digon o ddewisiadau addas sy’n gallu arwain at wybodaeth annibynadwy. 
Pwysleisia Donaldson (2015) bwysigrwydd cyfuno technoleg gwybodaeth yn drawsgwricwlaidd o fewn ysgolion. Oherwydd hyn, penderfynwyd creu a dosbarthu’r holiaduron ar-lein er mwyn gwella sgiliau TGCH yr athrawon a rhoi mwy o brofiad iddyn nhw yn y maes. Wrth gwblhau’r holiadur ar-lein, nid oedd yn gofyn am enwau’r ymatebwyr er mwyn parchu eu preifatrwydd ac er mwyn rhoi llai o bwysau arnyn nhw i’w cwblhau mewn terfyn amser penodol. Os gwneir yr ymchwil eto, byddai danfon sampl o’r holiaduron allan yn gyntaf yn ffordd effeithiol o sicrhau llwyddiant. Yr oeddwn wedi dangos i deulu a ffrindiau yn gyntaf er mwyn casglu eu hadborth ond efallai byddai danfon i athrawon cymwys wedi gweithio’n fwy effeithiol a chywir, fel dadleua Kelley et al (2003) o fewn eu hadroddiad. 
 
Erbyn y diwedd, ymatebodd ugain o athrawon i’r holiadur. Yn anffodus, roedd y targed llawer yn uwch, felly golygai hyn nad oedd llawer o wybodaeth ar gael o gymharu â’r disgwyliad.  Roedd yn amlwg bod y rhan fwyaf o’r ymatebwyr wedi cael profiad uniongyrchol o weithio gyda’r plant dan ofal. Oherwydd hyn, gobeithiwyd gweld cymariaethau rhwng yr ymchwil cynradd ac eilaidd. Gwelwyd nad oedd ambell gyfranogwr wedi cael llawer o brofiad o weithio gyda’r unigolion sy’n golygu efallai nad oedd yr holl dystiolaeth yn hollol ddibynadwy. Dangosa Debois (2019) hwn trwy nodi ‘Respondents may not be 100% truthful with their answers.’
Os byddwn yn cynnal yr ymchwil yma eto, byddwn yn sicrhau fy mod yn dosbarthu’r holiaduron i athrawon profiadol yn y maes hwn, er mwyn cael tystiolaeth fwy dibynadwy. 

Strategaethau tracio
Un ffordd effeithiol o wella perfformiad y 	PDG yn yr ysgol yw tracio eu cynnydd. Gellir gwneud hyn trwy ddefnyddio Cynllun Addysg Bersonol sef yr hyn sy’n cadw cofnod o ofal y disgybl. (Achievement for All, dyddiad anhysbys) Mae’n bwysig bod y cynllun yn cynnwys digon o fanylion er mwyn sicrhau bod y disgyblion yn cyflawni eu holl botensial trwy nodi eu hoed, gallu a thueddfryd. Ar ôl ymweliad mewn ysgol arbennig, gwelwyd fod y cynllun yma yn un effeithiol iawn sy’n helpu tracio cynnydd y plant yn effeithiol. Gwelwyd o fewn ffigwr 2, ymatebodd 14 athro, sef 70% o’r cyfranogwyr, nad oes strategaeth benodol yn cael eu defnyddio ar gyfer tracio cynnydd y plant dan ofal. Gallai hyn esbonio’r hyn ddywed NICE (dyddiad anhysbys) ‘Lack of educational achievement is one of the biggest barriers for looked-after children.’
Graff sy’n dangsos ymatebion athrawon i’r cwestiwn ‘Oes strategaeth benodol ar gyfer tracio cyrhaeddiad plant mewn gofal?’

Ffigwr 2- strategaethau tracio mewn ysgolion
 



Dylai’r athrawon fod yn tracio cynnydd y PDG yn gyson trwy gymharu gyda chynnydd eu cyfoedion a sicrhau bod y gefnogaeth wedi’i phersonoli i’r unigolion (Crick Pre-School, 2018). Dywedodd 2 athro eu bod yn defnyddio ‘Incerts’ i dracio eu cynnydd.  Ond yr hyn sydd angen ystyried yw ydy’r athrawon yn derbyn digon o hyfforddiant i ddelio gyda’r plant dan ofal? 
Cafodd y cwestiwn ‘Sut ydych chi'n dathlu llwyddiannau a chyraeddiadau academaidd PMG?’ ei ofyn yn yr holiadur. Yr oedd yn ddiddorol gweld ugain o athrawon o ysgolion gwahanol gyda’r un ymateb, megis “dathlu llwyddiannau PMG yn union yr un peth â’r disgyblion eraill.” Dengys hyn felly nad yw llawer o wahaniaethu’n digwydd mewn ysgolion ar hyn o bryd. Nododd nifer o’r athrawon eu bod yn dathlu llwyddiannau’r disgyblion gyda gwasanaethau gwobrwyo tystysgrifau. Ond yn gyffredinol, ymddygiad caiff ei wobrwyo mewn ysgolion, a gwelir yn ffigwr 3, nifer y plant gafodd eu gwahardd o’r ysgol rhwng 2009 a 2013. Gwelir fod gwahaniaeth enfawr rhwng nifer plant dan ofal a gweddill y disgyblion gyda 12.62% o blant dan ofal wedi cael eu gwahardd. Dengys hyn felly nad yw eu hymddygiad wedi bod cystal â gweddill y disgyblion sydd efallai’n golygu llai o siawns i ennill tystysgrif yn y gwasanaeth. Gallai hyn achosi cywilydd i’r plant yn hytrach na chymhelliant. 
[image: ][bookmark: _GoBack]Ffigwr 3- canran o blant cafodd eu gwahardd o’r ysgol. 
 



Iechyd a lles

Rhodda Donaldson (2015) ffocws mawr ar iechyd a lles gan fod hyn yn un o’i 4 diben sef sicrhau bod y disgyblion yn unigolion iach a hyderus. Felly o ystyried hyn mae’n bwysicach nac erioed bod sylw yn cael ei roi i blant dan ofal gan yr athrawon, yn enwedig o ystyried bod y PDG yn aml yn fregus, fel noda Oakley et al (2018) ‘children in care are some of the most vulnerable members of society.’ 
O fewn cwestiwn 18 yn yr holiadur, gwelir ffigwr 4, holwyd pa mor gymwys oedd yr athrawon yn teimlo i hybu iechyd a lles y plant dan ofal. Ymatebodd 15% ohonynt nad oeddent yn teimlo’n gymwys o gwbl i ddelio gyda’r plant dan ofal, gyda 30% yn teimlo’n eithaf cymwys. Mae cael athrawon sy’n deall ac sydd wedi cael profiad gweithio gyda phlant dan ofal yn bwysig iawn i sicrhau bod yr ymarfer yn effeithiol.  (Department for Education, 2018) Ond ar y llaw arall, gwelir ar wefan Hub For Learning (Dyddiad anhysbys) ‘Not all aspects of the designated teacher role needs to be carried out by one teacher or even a qualified teacher’. Efallai nad oes rhaid i’r athrawon fod yn gymwys i sicrhau addysg dda i’r plant dan ofal. Mae hefyd angen ystyried y tebygolrwydd fod athrawon wedi dweud eu bod yn teimlo’n fwy cymwys nag oedden nhw mewn gwirionedd. Cefnoga Debois (2019) hyn trwy nodi ‘While there are many positives to questionnaires, dishonesty can be an issue.’ 
Graff sy’n dangsos ymatebion athrawon i’r cwestiwn ‘Ydych yn teimlo’n ddigon cymwys i hybu lles cymdeithasol ac emosiynol plant?’



[image: ]
Nifer athrawon
 
Atebion posib
 


25%
 
Nifer yr athrawon
 
15%
 
30%
 

[image: ]30%
 

Ffigwr 4- Barn athrawon ynglyn â pha mor gymwys maent yn teimlo
 



Mae’n bwysig bod athrawon yn deall y ffeithiau megis ‘children in care are four times more likely to have a mental health problem than children living with their birth families.’ (NSPCC, 2018) Mae hyn yn gallu cael effaith enfawr ar addysg y plant ac mae cael athrawon sy’n deall yn gallu sicrhau bod y plant yn ymdopi’n well. Os nad yw’r ysgol yn profi i fod yn fuddiol neu’n ddiogel, caiff y plant eu symud i leoliad newydd o fewn 20 diwrnod ysgol. (Department for Education, A, 2018) Mae’n rhaid iddyn nhw gael eu lleoli mewn ysgol sydd wedi ei graddio ‘da’ neu’n ‘rhagorol’ gan Estyn er mwyn sicrhau bod y gefnogaeth yno’n dda iawn. (Department for Education, A, 2018) Y prif reswm dros hyn yw sicrhau bod y lleoliad yn addas ar gyfer lles y plentyn, wrth iddo nodi ‘The child’s wishes and feelings should be taken into account’. (Department for Education, A, 2018) Cefnoga Rowlands (Estyn, 2016) hyn trwy bwysleisio pwysigrwydd ‘sicrhau bod lleisiau disgyblion yn cael eu clywed.’ 
Mae ceisio darganfod strategaethau effeithiol i ddatblygu iechyd a lles y PDG yn bwysig wrth ystyried ‘looked after children’s mental health needs are frequently unmet.’ (Bazalgette et al, 2015, t.9) Gan fod eu datblygiad yn arafach o gymharu â’u cymdogion, bydd eu dysgu yn cael ei effeithio. ‘Behaviour, emotions and social development all influence learning and access to learning’ (Farrell, 2006, t. 6).  

Categoreiddia NICE (dyddiad anhysbys) lles y plant mewn i dair rhan sef lles emosiynol, seicolegol a chymdeithasol.
Wrth ystyried cefndir y PDG, maent wedi dioddef o drawma yn sicr. ‘If the child is unable to recover from trauma, they are likely to develop symptoms of Post- Traumatic Stress Dissorder (PTSD).’ (Cairns a Stanway, 2004, t. 20) Os ydynt yn datblygu PTSD, byddent yn gwneud dysgu a chanolbwyntio llawer yn fwy cymhleth. ‘The traumatised child will be likely to experience emotional numbing and an inability to connect to feelings.’ (Cairns a Stanway, 2004, t.28) Oherwydd hyn felly bydd yn effeithio ar les gymdeithasol yr unigolyn oherwydd eu problemau cyfathrebu a diffyg empathi. ‘Traumatic stress alters the capacity for empathy.’ (Cairns a Stanway, 2004, t. 30) Nid yw sgiliau cymdeithasu’r unigolion cystal â’u cyfoedion nawr sydd yn gallu lleihau eu hunan-barch. Credir trwy gynnal mwy o glybiau ar ôl ysgol, gallai annog y PDG i greu ffrindiau a rhoi’r cyfleoedd i ddatblygu eu sgiliau ymarferol. Gwelir o fewn ffigwr 5 y mathau o glybiau sy’n cael eu cynnal yn yr ysgol leol ar hyn o bryd. 
Gwelir fod clwb chwaraeon yn boblogaidd iawn gydag 14 o athrawon yn eu cynnal o fewn eu hysgolion nhw. Ymddengys o’r canlyniadau, nad yw clwb ECO neu Urdd yn boblogaidd iawn oherwydd diffyg diddordeb efallai. Mae’n arbennig i weld nifer y clybiau sydd ar gael ond er mwyn denu mwy o blant efallai bod rhoi dewis iddyn nhw yn syniad da i wneud iddynt deimlo’n bwysig a theimlo perchnogaeth. 
Mae lles seicolegol y plentyn yn ymwneud â’i wytnwch ac mae helpu’r unigolion i ddatblygu hwn yn rhan o gynllun y Llywodraeth fel noda GIG (2017) ‘The vision… is to… build resilience of those who have already experienced adverse childhood experiences’. (GIG, 2017) Ymatebodd naw athro i’r cwestiwn ‘Sut ydych chi'n datblygu gwytnwch eich disgyblion?’ trwy ddweud nad oedd unrhyw strategaethau penodol ar gyfer plant dan ofal yn cael eu gweithredu. Dylid cynnal digon o sesiynau 1:1 fel bod y disgyblion yn gallu gweithio a thrafod yn breifat os ydynt am wneud. 
[image: ]Ffigwr 5- Graff yn dangos clybiau ar ôl ysgol

Polisiau a deddfauFfigwr 5- Graff sy’n dangos clybiau ar ôl ysgol
 

‘School policies and procedures establish expectations, keep students and staff safe, and make sure students receive a good education.’ (Gasior, 2017) Mae dilyn polisïau i gefnogi’r dysgwyr yn bwysig iawn. Ond os dyma’r ffordd i helpu’r plant i lwyddo, pam fod 10% yn unig o blant dan ofal yn cyrraedd y lefelau disgwyliedig gyda 50% o weddill y disgyblion yn eu cyrraedd? (Estyn, 2014) 
Gwelir yn ffigwr 6 ymatebodd 35% o’r athrawon yn yr holiadur nad ydynt yn dilyn unrhyw bolisi i gefnogi plant dan ofal. Ydy hwn felly yn rheswm dros y lefelau cyrhaeddiad isel? Gyda’r 65% ohonynt a ddwedodd eu bod yn dilyn polisi ar eu cyfer, ymatebodd pob un ohonynt eu bod yn dilyn polisi diogelu’r ysgol yn unig. Dengys hyn felly nad oes polisi penodol ar gyfer PDG yn cael ei weithredu o fewn yr ysgolion lleol. Fel ffordd ymlaen i helpu gwella safon addysg plant dan ofal yng Nghymru, efallai byddai cyflwyno strategaethau addas ar eu cyfer yn ddull effeithiol. 
Siart cylch sy’n dangos ymatebion athrawon i’r cwestiwn os oes polisi penodol 
ar gyfer plant dan ofal o fewn eu hysgol 

Ffigwr 6- Ysgolion sydd â pholisiau ar gyfer PMG



Yn ôl y Ddeddf Gwasanaethau Cymdeithasol a Llesiant Cymru, (Legislation.Gov.Uk, 
2014) mae’n rhaid i awdurdodau lleol osod y plant dan ofal mewn amgylchedd diogel lle mae’r plant yn derbyn gofal dwys. Gallai’r lleoliad fod yn gartref plant, gyda rhiant maeth neu mewn cartref gydag aelod o’r teulu. Deddf arall sy’n gysylltiedig â PDG yw’r Ddeddf Plant (Legislation.Gov.Uk, 1989) lle mae’r llys yn gallu caniatáu gorchymyn gofal sy’n lleoli’r plentyn yng ngofal yr awdurdod lleol. Caiff y rhieni a’r awdurdod rannu gofal y plentyn. O fewn Deddf Plant a Phobl Ifanc (Legislation. Gov. Uk, 2008) noda: 
‘The govering body of a maintained school must designate a member of staff as having responsibility for promoting the educational achievement of children who are looked after in the school.’ (Department for Education, 2018) Gwelir yn ffigwr 7 ymatebodd 6 athro, sef 30% ohonynt, ar yr holiadur trwy ddweud nad oes cynorthwyydd PDG ar gael o fewn eu hysgol sy’n dangos nad ydyw’n cyfateb a’r Ddeddf. ‘The designated teacher should have lead responsibility for helping school staff to understand the things which can affect how looked after children learn and achieve.’ (Children, schools and families, 2009) Efallai dyma’r rheswm dros ddiffyg ymwybyddiaeth athrawon o PDG oherwydd nad oes cynorthwyydd yn gyfrifol i’w haddysgu nhw.  Er mwyn ceisio arbed cyllid ar hyfforddiant ar gyfer yr ysgol gyfan, gallai un athro fod yn gyfrifol i fynd ar y cyrsiau ac yna adrodd nôl i’r athrawon eraill i godi ymwybyddiaeth. 
Graff bar sy’n dangos ymatebion athrawon i’r cwestiwn ‘Oes cynorthwyr ar gael i gefnogi’r PDG?



Ffigwr 7- Nifer y cynorthwyydd PDG yn yr ysgolion

ACEs (Adverse Childhood Experiences)

ACES yw ystod o ddigwyddiadau sy’n rhoi straen ar ddisgyblion o fewn eu plentyndod (NHS Scotland, 2019). Gwelir fod yr unigolion sydd â phedwar neu’n fwy o ACES yn fwy tebygol o fynd i’r carchar, datblygu clefyd y siwgr/ calon neu gydag ymddygiad niweidiol i’w hiechyd megis ysmygu, alcohol neu gymryd cyffuriau. (NHS Scotland, 2019) O fewn yr holiadur, gwelwyd nad yw 50% o’r athrawon wedi clywed am y term ACES sydd yn dangos nad ydynt wedi derbyn yr holl wybodaeth ynglŷn â phlant dan ofal. Yn ddiddorol o fewn ffigwr 8, gwelwyd dim ond 8 athro sydd wedi derbyn hyfforddiant i’w wneud ag ACES sy’n golygu nad oedd 60% ohonynt wedi eu derbyn. Mae ACES yn effeithio ar blant am weddill eu bywyd sydd yn eu gwneud hi’n anodd i’r disgyblion ymddiried mewn oedolion ar ôl eu profiad cynhyrfus yn ystod eu plentyndod. (Public Health Network Cymru, 2017) Os nad yw’r plant dan ofal yn gallu ymddiried neu siarad gyda’r athrawon, ni fyddant yn gwrando ac yn canolbwyntio yn ystod y gwersi, sydd yna’n effeithio ar eu haddysg. Mae’n bwysig bod athrawon yn adnabod beth yw ACES er mwyn deall pam mae’r plant yn ymddwyn y ffordd hon a beth allant wneud i helpu. ‘77% of looked after children have had more than one placement’ (Mac Win, 2010). Os bydd yr athrawon yn gwybod am leoliadau blaenorol y disgyblion, mae’n bosib gallen nhw weithio wrth eu hochr a bod yn sensitif tuag at eu teimladau. 
Siart cylch sy’n dangos nifer yr athrawon sydd wedi derbyn hyfforddiant ACEs 

Ffigwr 8- nifer y athrawon sydd wedi derbyn hyfforddiant ACEs


Trwy gynnal cyrsiau penodol ar gyfer plant dan ofal, bydd yr athrawon yn derbyn yr hyfforddiant cywir i ddatblygu eu sgiliau a gwybodaeth er mwyn gwella ansawdd yr addysg (Lakehead University, dyddiad anhysbys). O fewn yr holiadur, ymatebodd 17 o’r athrawon i’r cwestiwn ‘Sut fyddwch chi'n dymuno datblygu eich gwybodaeth?’ trwy ddweud bydd rhagor o hyfforddiant a mynychu cyrsiau yn ddull effeithiol iawn. 
Dwedodd plentyn dan ofal, (Llywodraeth Cymru, dyddiad anhysbys) ‘Being in care is still a stigma, young people have the right to privacy and being pulled out of class to go to a meeting lets everyone know’. Gwelir o’r dyfyniad bod angen i athrawon sicrhau nad ydynt yn trin yr unigolion yn wahanol, a gyda hyfforddiant cywir ni fyddent yn wneud yr un camgymeriadau eto. 

Cyllid
Yn ôl McGauran (2015) ‘Money is sometimes thrown at the group without any real way of knowing if it makes a difference’. O ystyried nad oes llawer o wybodaeth gan athrawon am blant dan ofal, nad ydynt yn gwybod beth i’w wneud gyda’r arian sydd ar gael i helpu’r disgyblion. Yn ystod 2017, cafodd yr awdurdodau lleol £2,300 ar gyfer pob plentyn sydd wedi bod dan ofal. (GOV, 2019) Mae’n bwysig i’r cyllid ar gael ei wario mor gynted ag sy’n bosib neu caiff yr arian ei dynnu i ffwrdd. Efallai dyma’r rheswm bod ffigurau cyraeddiadau’r PMG mor isel oherwydd mae’r cyllid yn cael ei wastraffu oherwydd diffyg amser a diffyg cynllunio. Holir yng nghwestiwn 20 yn yr holiadur ble maent yn credu dylai’r cyllid gael ei wario er mwyn buddio’r plant. Ymatebodd 5 athro gan ddweud byddai gwario’r cyllid ar adnoddau yn ffordd effeithiol. Cytuna Crookall (2016) trwy nodi ‘Ensuring that there are enough resources to support children’s activities and overcoming safeguarding or risk concerns limiting opportunities is also important.’ 
Nododd dau athro arall yn yr holiadur byddai gwario’r cyllid ar deithiau ysgol yn fuddiol iawn i’r plant wrth iddyn nhw ymweld â lleoliadau ac amgylchiadau am y tro cyntaf. Mae hyn yn bwysig i ddisgyblion, fel nodir yn y cwricwlwm Cyfnod Sylfaen (APADGOS, 2008) ‘Mae profiadau uniongyrchol yn galluogi plant i ddatblygu dealltwriaeth o’u hunain a’r byd y maent yn byw ynddo.’ Efallai byddai mynd ar daith yn ffordd i’r PDG ddysgu pethau dros eu hunain. Noda Piaget, (Taylor, 2014) “children construct their own knowledge and understanding through their interactions with their environment.” 
Ymatebodd athrawon eraill trwy nodi dylai’r disgyblion fod yn trafod eu teimladau gyda’r athrawon yn ddyddiol. Ond gwelir fod hyn yn anodd i blant i’w wneud, yn enwedig os nad ydynt yn gweld ymddiriedaeth yn hawdd. Mae appiau megis ‘Speaker’ yn ffordd arbennig o gasglu meddyliau’r plant ond mewn ffordd breifat ac sy’n osgoi trafod yn uniongyrchol. Mae’n rhoi’r cyfle i blant ysgrifennu lawr eu teimladau ar-lein yn unigol a chaiff ei danfon yn syth i gyfrif yr athrawon. 
Mae plant dan ofal yn aml yn teimlo’n unig, ac yn credu nad oes unrhyw un i drafod â.  ‘For all children the process by which they came to be in care or accommodation is likely to have been confusing, frightening or worrying.’ (Thomas, 2002, t.75) Mae felly’n bwysig i athrawon deall yn gwmws fel maen nhw’n teimlo a chydweithio gyda nhw er mwyn eu helpu i deimlo’n ddiogel trwy ddatblygu perthynas. 
Ysgrifennodd Chanie Gorkin cerdd i ysbrydoli’r unigolion bregus sydd yn teimlo fel hyn. Y bwriad tu ôl iddo yw darllen o’r gwaelod i’r top ac mae’n agor eich llygaid i’r posibiliadau o droi sefyllfa negyddol mewn i un positif. Gan ddangos hwn i’r unigolion, mae’n bosib y gellir newid eu teimladau gan eu bod yn berthnasol i’w bywyd nhw. Gwelir atodiad 2. 

Ar ôl casglu’r holl ymchwil, mae gwybodaeth y grŵp ar blant dan ofal wedi cryfhau. Mae pob aelod nawr yn deall y pwysigrwydd o ddarparu gofal ac addysg gyfartal i bob un disgybl. Defnyddir y wybodaeth hon felly i godi ymwybyddiaeth pob unigolyn sy’n gweithio yn y maes addysg er mwyn gwneud popeth yn eu gallu i helpu’r plant dan ofal i deimlo’n gyfforddus o fewn amgylchedd yr ysgol. Os cynhelir yr ymchwil yma eto, efallai byddai cynnwys gweithwyr cymdeithasol neu’r cynorthwyydd PDG yn effeithiol yn yr holiadur er mwyn casglu mwy o wybodaeth benodol ynglŷn â phlant dan ofal i weld eu barn nhw o’r sefyllfa bresennol. 
‘There is a growing recognition in Wales that early intervention and collaborative working are essential to reducing the impact of ACES.’ (GIG, 2017) Credwyd os caiff y wybodaeth eu trosglwyddo i ysgolion yn llwyddiannus, mae’n bosib, trwy gydweithio, gellir lleihau nifer yr ACES mae plant yn profiadu sy’n golygu bywyd hapusach ac yn fwy iach i’r plant dan ofal. O fewn astudiaeth ACEs Public Health Wales, gwelwyd fod bron hanner (47%) yr oedolion yng Nghymru wedi dioddef o leiaf un ACE yn eu bywyd. (GIG, 2017) Dengys hyn fod nifer y bobl mae hyn yn effeithio yn enfawr. Nid ydym yn gallu newid pobl yn sicr, ond mae newid eu ffordd o feddwl yn bosib. Nid yw’n bosib newid y gorffennol, ond trwy gydweithio a gweithredu’r strategaethau’n effeithiol, mae’n bosib sicrhau dyfodol llwyddiannus a chyfartal ar gyfer pob plentyn. 
Wrth ddod i gasgliad felly, byddai’n ddiddorol edrych ar y berthynas rhwng effaith tlodi ar gyrhaeddiad plant yn ogystal â chyrhaeddiad plant sy’n derbyn PYD (prydau ysgol am ddim), ochr yn ochr â’r ymchwil hwn. Ar hyn o bryd rhoddir sylw helaeth i’r ddau faes hwn ond mae’n amlwg nad yw’r un sylw yn cael ei roi i PDG er bod cysylltiad agos yn debygol o fod rhwng y tair ardal.  
Mae gan athrawon unigol, adrannau, ysgolion ac awdurdodau lleol atebolrwydd ynglŷn â pherfformiad plant sy’n derbyn prydau ysgol am ddim ac yn wir, mesurir llwyddiant ysgolion yn dibynnu ar gyrhaeddiad (PYD). Paham felly nad ydy PDG yn derbyn yr un sylw a phwyslais? Mae’n fwy na thebyg pob PDG o fewn y categori PYD, ond eto i gyd mae’n amlwg bod athrawon ddim yn ddigon ymwybodol o hyn. 
Mae hwn yn bwnc ar gyfer astudiaeth arall. 

Cyfrif geiriau: 4, 232

Atodiad 1- Yr holiadur

